stanford-oval/wikipedia huggingface dataset:
מלקיניה גורנה

| --- | --- |
כנסייה במלקיניה גורנה
כנסייה במלקיניה גורנה
 מדינה:  פולין פולין
 פרובינציה:  מזוביה מזוביה
 שטח:  6.97 קמ"ר
 גובה:  104 מטרים
 אוכלוסייה:  ‏
  ‑ בכפר:  5,514 (2011)
 קואורדינטות:  52°41′35″N 22°03′15″E﻿ / ﻿52.69306°N 22.05417°E﻿ / 52.69306; 22.05417
 אזור זמן:  UTC +2
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטימלקיניה גורנה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטימלקיניה גורנה(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהמלקיניה גורנה(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהמלקיניה גורנה  he tabBackground:;tabBorder:#aaa;defaultTab:0;
תחנת הרכבת במלקיניה גורנה אשר שימשה תחנת המעבר האחרונה בטרנספורטים למחנה ההשמדה טרבלינקה
מָלְקֵינְיָה גוּרְנָה (בפולנית: Małkinia Górna) הוא כפר בצפון-מזרח פולין, השוכן 103 קילומטרים צפונית-מזרחית לבירה ורשה, כקילומטר מגדות נהר הבוג המערבי. הכפר מצוי בשטח מחוז אוסטרוב מזובייצקה בפרובינציית מזוביה.
הכפר מצוי סמוך לצומת מסילות ברזל בין ורשה לביאליסטוק. במהלך מלחמת העולם השנייה שכן מחנה ההשמדה טרבלינקה בסמוך לכפר ותחנת הרכבת הסמוכה שימשה נקודת המתנה אחרונה של המגורשים בטרנספורטים השונים, לפני העברתם למחנה ההשמדה, תוך שהם כלואים בצפיפות בקרונות המשא.
בכפר נוסדה קהילה יהודית קטנה בשלהי המאה ה-19 וב-1921 מנתה 300 נפשות. עם תחילת מלחמת העולם השנייה נמלטו רבים מתושבי הקהילה לשטח הכיבוש הסובייטי.
הערות שוליים

↑  "מלקיניה גורנה", באתר JewishGen (באנגלית).
↑  שמואל ספקטור, ג'פרי ויגודר, Encyclopedia of Jewish Life Before and During the Holocaust: K-Sered, הוצאת אוניברסיטת ניו יורק, 2001, עמוד 789, אוחזר ב-7 בינואר 2018 (באנגלית).
| --- | --- |
בקרת זהויות :  NLI: 987007538264405171  LCCN: nr91041829  VIAF: 156379578   WorldCat (עם VIAF): 156379578 
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
מערכת היחידות הבין-לאומית

.
סמל מערכת היחידות הבין־לאומית
שבע היחידות הבסיסיות המוגדרות (מבנה פנימי) על פי שבעת הקבועים (מבנה חיצוני)
מערכת היחידות הבין־לאומית (בצרפתית: Système international d'unités, בקיצור: SI) היא מערכת יחידות מידה רציונלית וקוהרנטית הנמצאת בשימוש נרחב בפיזיקה ובשאר ענפי המדע. מקורה של מערכת SI במערכת יחידות MKS (מטר־קילוגרם־שנייה) ההיסטורית, שהתפתחה על בסיס מערכת היחידות המטרית.
במערכת SI יש שבע יחידות בסיסיות ומגוון יחידות שנגזרות מהיחידות הבסיסיות. בין היחידות הבסיסיות, יחידת המידה לאורך היא המטר; זמן נמדד בשנייה, ומסה בקילוגרם. חלק מהיחידות הבסיסיות עצמן נגזרות מקבועים פיזיקליים, למשל מהירות האור, קבוע פלאנק, ומטען יסודי.
פרט לארצות הברית, מיאנמר (בורמה) וליבריה, כל המדינות בעולם משתמשות ביחידות מדידה על בסיס מטרי, אם כי אנגליה ואזורים מסוימים בקנדה עוד לא השלימו את המעבר לשיטה המטרית.
המקור

היחידות השונות נקבעו על ידי ועידות בין-לאומיות, אשר אורגנו על ידי הלשכה הבין-לאומית למידות ולמשקלות (Bureau international des poids et mesures). השיטה קיבלה את שמה לראשונה בשנת 1960, והתוספת האחרונה הייתה בשנת 1971.
מערכת היחידות SI מורכבת מ־7 יחידות בסיסיות כמו הקילוגרם והמטר, והן משמשות להגדרת יחידות המשנה. SI מגדירה גם את התחיליות המוצמדות ליחידות השונות, כדוגמת מגה, קילו ומיקרו.
לאורך השנים השתנה בסיס מערכת היחידות מקבועים שרירותיים, ועבר להיות בחלקו יחידות הנגזרות מקבועים פיזיקליים, מפאת הסיבה שעד כמה שידוע לנו כיום הקבועים הפיזיקליים לא משתנים לעולם, ואפשר למדוד או לחשב אותם בכל מקום מאשר שהתקינה ליחידה היא עצם ממשי.
עד שנת 2019 נעשה שימוש במשקולת אשר שימשה כגורם יחוס של הקילוגרם ועל פיה הוא הוגדר. ב־20 במאי באותה שנה הוגדרה מחדש מערכת היחידות הבין-לאומית על־פי גדלים קבועים מראש ולא על־פי גורם ייחוס פיזי.
שיטת הרישום ב־SI

ראשי תיבות ליחידות נכתבים באות קטנה באנגלית, פרט למקרה שבו היחידה זהה לשמו של אדם מסוים, כמו במקרה של יחידת הלחץ פסקל (Pa), הקרויה על שמו של בלז פסקל. למרות זאת, את היחידה רושמים באות קטנה בהתחלה – pascal. מקרה יוצא דופן נוסף הוא ליטר, אשר ניתן לקצרו באות גדולה או קטנה.
היחידות נכתבות ביחיד, לדוגמה: 30 קילוגרם (kg) ולא קילוגרמים (kgs).
חייב להיות רווח בין המספרים ליחידות, לדוגמה: 45 kg.
ב־SI משתמשים במרווחים על מנת להפריד בין ספרותיו של מספר גדול, לדוגמה: 234 252 245. לא משתמשים בנקודות או פסיקים, כמו בשיטות אחרות (למשל, 245,252,234).
ב־SI פסיק או נקודה עשרונית יפרידו בין מספר שלם לשבר עשרוני. לדוגמה, 45.8. בעולם מקובל הפסיק להפרדת השברים העשרוניים, פרט לארצות דוברות האנגלית, שבהן מקובל להפריד את המספרים בנקודה. בישראל נוהגים כבארצות דוברות האנגלית.
כל המדינות יכולות להשתמש בשיטה זו באופן חוקי. במדינות שאינן משתמשות בה (כמו ארצות הברית ואנגליה) קיימות טבלאות המציגות את הגדלים המקומיים במונחים של יחידות SI. כלל זה נקבע בוועידה ה־11 של הלשכה הבין-לאומית למידות ומשקלות.
יחידות בסיסיות

| שם היחידה | סמל היחידה | סמל מידה | יחידה של | הגדרה |
| --- | --- | --- | --- | --- |
| שנייה | s | t | זמן | שנייה אחת היא הזמן החולף במשך 9,192,631,770 מחזורי קרינה המייצגים את הפיצול העל־דק של רמת היסוד באטום של צסיום־133. |
| מטר | m | L | אורך | מטר אחד הוא המרחק שעובר אור בריק בזמן של 1299,792,458 שניות. |
| קילוגרם | kg | m | מסה | קילוגרם אחד הוא המסה השקולה לאנרגיה של  {\tfrac {{299,792,458}^{2}}{6.62607015\cdot {10}^{-34}}} פוטונים בעלי תדר של 1 הרץ. |
| אמפר | A | I | זרם חשמלי | אמפר אחד הוא ‎1.602176634×1019‎ יחידות מטען יסודי לשנייה. |
| קלווין | K | T | טמפרטורה | קלווין אחד הוא כמות השינוי בטמפרטורה המוחלטת שתוצאתה היא שינוי אנרגיה תרמית של ‎1.380649×10-23‎ ג'ול. |
| מול | mol | n | כמות חומר | מול אחד הוא ‎6.02214076×1023‎ חלקיקים (מספר אבוגדרו של חלקיקים). |
| קנדלה | cd | J | עוצמת הארה | קנדלה אחת היא עוצמת הארה בכיוון נתון של מקור אור, המפיץ אור מונוכרומטי עם תדר של ‎540×1012‎ הרץ ועם חוללות הארה (luminous efficacy) של 1683 ואט לסטרדיאן. |

מתוך היחידות הבסיסיות ניתן לגזור את כל היחידות שמשתמשים בהן בפיזיקה. לדוגמה, יחידת המהירות היא מטר לשנייה.
יחידות חצי בסיסיות

היחידות הבאות נתונות במחלוקת בין אם הן יחידות בסיסיות או משניות. הרוב מפרידים אותם לקבוצה נפרדת של "יחידות משניות חסרות מימד".
| שם היחידה | סמל היחידה | יחידה של | הגדרה |
| --- | --- | --- | --- |
| רדיאן | rad | זווית | רדיאן אחד הוא כגודל הזווית המרכזית הנשענת על קשת שאורכה שווה לרדיוס המעגל הנתון. |
| סטרדיאן | sr | זווית מרחבית | סטרדיאן אחד הוא הזווית המרחבית שיוצאת ממרכז כדור בעל רדיוס r ומגדירה עליו שטח הפנים השווה ל־r2. |
יחידות הנגזרות מיחידות הבסיס

להלן רשימת יחידות שיש להן שם מיוחד, והן מהוות מכפלה או חילוק של יחידות בסיס:
| יחידה של | שם היחידה | סמל היחידה | סמל היחידה במונחי היחידות הבסיסיות |
| --- | --- | --- | --- |
| תדירות | הרץ | Hz |  s^{-1} |
| כוח | ניוטון | N |  {\frac {kg\cdot m}{s^{2}}} |
| אנרגיה ועבודה | ג'ול | J |  J={\frac {kg\cdot m^{2}}{s^{2}}} |
| מומנט כוח | ניוטון מטר | N⋅m |  N\cdot m={\frac {kg\cdot m^{2}}{s^{2}}} |
| הספק | ואט | W |  {\frac {J}{s}}={\frac {kg\cdot m^{2}}{s^{3}}} |
| לחץ | פסקל | Pa |  {\frac {N}{m^{2}}}={\frac {kg}{m\cdot s^{2}}} |
| שטף הארה | לומן | lm |  cd\cdot sr |
| הארה (שטף ליחידת שטח) | לוקס | lx |  {\frac {lm}{m^{2}}} |
| מטען חשמלי | קולון | C |  A\cdot s |
| מתח חשמלי (הפרש פוטנציאלים) | וולט | V |  {\frac {J}{C}}={\frac {kg\cdot m^{2}}{A\cdot s^{3}}} |
| התנגדות חשמלית | אוהם | Ω |  {\frac {V}{A}}={\frac {kg\cdot m^{2}}{A^{2}\cdot s^{3}}} |
| קיבול חשמלי | פאראד | F |  {\frac {A^{2}\cdot s^{4}}{kg\cdot m^{2}}} |
| שטף מגנטי | ובר | Wb |  {\frac {kg\cdot m^{2}}{A\cdot s^{2}}} |
| שדה מגנטי (לעיתים קרויה "צפיפות שטף מגנטי") | טסלה | T |  {\frac {Wb}{m^{2}}}={\frac {kg}{A\cdot s^{2}}} |
| השראות | הנרי | H |  {\frac {kg\cdot m^{2}}{A^{2}\cdot s^{2}}} |
| מוליכות חשמלית | סימנס | S |  \Omega ^{-1}={\frac {A^{2}\cdot s^{3}}{kg\cdot m^{2}}} |
| פעילות גרעינית (התפרקויות לשנייה) | בקרל | Bq |  s^{-1} |
| קרינה מייננת (המנה המוחלטת שנספגה בגוף) | גריי | Gy |  {\frac {J}{kg}}={\frac {m^{2}}{s^{2}}} |
| קרינה מייננת (המנה היחסית שנספגה בגוף) | סיוורט | Sv |  {\frac {J}{kg}}={\frac {m^{2}}{s^{2}}} |
| פעילות קטליטית | קטל(אנ') | kat |  {\frac {mol}{s}} |
יחידות לא־תקניות נפוצות

לצד יחידות ה־SI התקניות, בחיי היומיום נעשה שימוש גם ביחידות שאינן שייכות למערכת. להלן טבלת מעבר בין יחידות אלה ליחידות המשמשות במדע:
| הגודל הנמדד | כדי לעבור מ־ | בשימוש ב־ | ל־ | יש להכפיל ב־ |
| --- | --- | --- | --- | --- |
| אורך | פרמי | פיזיקת חלקיקים | מטר | ‎10-15‎ |
| אורך | אנגסטרם | פיזיקה גרעינית, ספקטרוסקופיה, כימיה | מטר | ‎10-10‎ |
| אורך | רגל | טיס | מטר | 0.3048 |
| אורך | מייל ימי | ימאות | מטר | 1852 |
| אורך | יחידה אסטרונומית | אסטרונומיה | מטר | ‎1.496×1011‎ |
| אורך | שנת אור | אסטרונומיה | מטר | ‎9.44×1015‎ |
| אורך | פארסק | אסטרונומיה | מטר | ‎3.08×1016‎ |
| מסה | יחידת מסה אטומית | כימיה | קילוגרם | ‎1.66×10-27‎ |
| מסה | קרט | יהלומנות | קילוגרם | ‎2×10-4‎ |
| מסה | גרם |  | קילוגרם | ‎10-3‎ |
| מסה | טון מטרי |  | קילוגרם | ‎103‎ |
| זמן | דקה |  | שנייה | 60 |
| זמן | שעה |  | שנייה | 3600 |
| זמן | יממה |  | שנייה | 86400 |
| שטח | אר |  | מטר רבוע | 100 |
| שטח | דונם |  | מטר רבוע | 1000 |
| שטח | הקטאר |  | מטר רבוע | 10000 |
| נפח | ליטר |  | סמ"ק | 1000 |
| נפח | ליטר |  | מטר מעוקב | ‎10-3‎ |
| מהירות | קילומטר לשעה (קמ"ש) |  | מטר לשנייה | 0.277 |
| מהירות | קשר ימי | ימאות | מטר לשנייה | 0.5144 |
| אנרגיה | אלקטרון־וולט | פיזיקה גרעינית | ג'ול | ‎1.6×10-19‎ |
| אנרגיה | קלוריה קטנה |  | ג'ול | 4.187 |
| אנרגיה | קלוריה גדולה (קילו־קלוריה) |  | ג'ול | ‎4.187×103‎ |
| אנרגיה | קילוואט־שעה |  | ג'ול | ‎3.6×106‎ |
| הספק | כוח סוס |  | ואט | 745 |
| לחץ | אטמוספירה |  | פסקל | ‎1.013×105‎ |
| לחץ | בָּאר |  | פסקל | ‎105‎ |
| לחץ | מילימטר כספית |  | פסקל | 133.289 |
| לחץ | PSI | מדידת לחץ אוויר בצמיגי כלי רכב | פסקל | ‎6.894×103‎ |
| זווית | מעלת קשת |  | רדיאן |  {\frac {\pi }{180}} |
| זווית | דקת קשת |  | רדיאן |  {\frac {\pi }{10800}} |
| זווית | שניית קשת |  | רדיאן |  {\frac {\pi }{648000}} |
מכפלות של יחידות

דוגמה עם טסלה:
ראו גם

יחידות cgs
יחידות פלאנק
יחידות מידה לא־תקניות
מערכת היחידות הבריטית
יחידות מידה על שם אישים
תחיליות במערכת היחידות הבין-לאומית
הערות שוליים

↑  מירי אדלר, שאלה של מידה, במדור "חדשות מדע" באתר של מכון דוידסון לחינוך מדעי, 7 בדצמבר 2016
↑  וזו בעצמה שאלה שמעסיקה את המדענים
| מערכת היחידות הבין-לאומית |
| --- | --- | --- |
| יחידות בסיסיות | אמפר • מול • מטר • קילוגרם • קלווין • קנדלה • שנייה |  |
| יחידות משנה | אוהם •  בקרל •  ג'ול • גריי • הנרי • הרץ • ואט • ובר • וולט • סיוורט • טסלה • לוקס • ניוטון • לומן • סטרדיאן • סימנס • פאראד •  פסקל • קולון • קטל • רדיאן |  |
| --- | --- |
בקרת זהויות :  NLI: 987007529310905171  BNE: XX526956  BnF: cb11941225t (data)  GND: 4077436-3  LCCN: sh85084442  NDL: 00566445  NKC: ph153429
מקסימה

ערך זה עוסק ביצרנית גזים ישראלית. אם התכוונתם למשמעות אחרת, ראו .
| --- | --- |

 נתונים כלליים
 תקופת הפעילות:  1974–הווה (כ־50 שנה) 
 מיקום המטה:  אשדוד 
 ענפי תעשייה:  תעשייה כימית 
  
 www.maxima.co.il
 
מקסימה (בעבר, "מקסימה המרכז להפרדת אוויר") היא חברה פרטית ישראלית העוסקת בייצור גזים לשירות התעשייה ולשימושים רפואיים.
היסטוריה

מקסימה נוסדה בשנת 1974 על ידי משקיעים מאירופה ביוזמת ממשלת ישראל. את מפעלה הראשון הקימה החברה במצפה רמון במטרה לפתח תעסוקה באזור.
בשנת 1983 החברה הונפקה בבורסה לניירות ערך בתל אביב והפכה לחברה ציבורית, וחברת דיסקונט השקעות שמקבוצת IDB נכנסה כמשקיעה בחברה.
בשנת 1996 נרכשה השליטה בחברה על ידי חברת Praxair האמריקאית שבאותה עת הייתה החברה הגדולה בעולם בתחום הגזים התעשייתיים.
בשנת 1999 החברה הקימה את מפעלה השני באזור התעשייה נאות חובב.
בשנת 2005 נכנסה החברה לפעילות בתחום הפחמן הדו-חמצני. בתחילה באמצעות ייבוא ומאוחר יותר, הקימה במישור רותם מפעל שלישי העוסק בייצור.
בשנת 2008 דיסקונט השקעות רכשה את מלוא אחזקותיה של Praxair בחברה, והפכה לבעלת השליטה היחידה.
בשנת 2010 החברה הקימה מפעל רביעי באזור התעשייה הצפוני של אשדוד, ואליו היא העבירה גם את משרדי ההנהלה.
בשנת 2012 רכשה חברת יוניון השקעות ופיתוח, שבבעלות איש העסקים ג'ורג' חורש, את מלוא מניות "דיסקונט השקעות" והפכה לבעלת השליטה היחידה בחברה.
בשנת 2019 רכשה יוניון את כל מניות הציבור שנסחרו בבורסה, ובכך, מקסימה חזרה להיות חברה פרטית.
הערות שוליים

↑  קובי ישעיהו, ‏ג'ורג' חורש פרסם הצעת רכש למניות מקסימה לפי שווי של יותר מ-300 מיליון שקל, באתר גלובס, 4 ביולי 2019
מפרץ המרגלים

| --- | --- |
 סוגה:  דרמה
 בימוי:  Michał Rogalski 
 שחקנים:  Bartosz Gelner  Karol Biskup  Karol Pocheć  Michał Balicki  Wiktoria Supryn  Anna Radwan  Karolina Kominek  Anna Karczmarczyk  Mariusz Bonaszewski  Maria Świłpa 
 ארץ מקור:  פולין פולין
 שפות:  פולנית
 מספר עונות:  1
 מספר פרקים:  9
 הפקה
 אתר צילומים:  פולין
 אורך פרק:  45 דקות
 שידור
 רשת שידור:  TVP1
 תקופת שידור מקורית:  7 בינואר 2024 – הווה
 קישורים חיצוניים
 דף התוכנית ב-IMDb
 
מפרץ המרגלים (בפולנית: Zatoka szpiegów) היא סדרת טלוויזיה פולנית מסוגת הדרמה ההיסטורית ששודרה בטלוויזיה הפולנית בינואר 2024.
תקציר עלילת הסדרה

בשנות ה-40 של המאה ה-20, קצין אבווהר נאצי מגלה את מוצאו הפולני ומחליט להפוך למרגל לטובת בעלות הברית. מוטלת עליו המשימה להשיג מידע מודיעיני על הקריגסמרינה במהלך הקרב המתמשך על האוקיינוס האטלנטי.
שחקנים ודמויות

ברטוש גלנר - פרנץ ניומן
קרולינה קומינק - גרטה
מריוש בונשבסקי - המפקד קסלר
ויקטוריה סופרין - אילזה
מיכאל באליקי - אנגל
מריה שווילפה - אנה
אנה רדוואן - רוזה, אמו של פרנץ
קרול ביסקופ - סטאז'ק
קרול פוצ'ק - יוהאן
אנה קרשצ'מרזי'ק
הפקה

צילומים הסדרה נערכו ב-5 במאי 2023 בגדנסק ולאחר מכן עברו לגדיניה ולסופוט. הצילומים הושלמו עד יוני 2023.
הערות שוליים

↑  Serial historyczny „Zatoka szpiegów” w styczniu w TVP1, Centrum Informacji TVP
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפרץ המרגלים".
מרדכי בנבנישתי

מרדכי בנבנישתי (1 במרץ 1938 - 12 בינואר 2015) היה כדורגלן ישראלי ששיחק בתפקיד קשר הגנתי בהפועל ירושלים ובהפועל רמת גן, עמה גם זכה באליפות ב 1964. כמו כן, שיחק 13 משחקים במדי נבחרת ישראל בשנים 1960–1961.
קריירה

בנבנישתי נולד וגדל בירושלים ולמד בבית ספר אליאנס. בגיל צעיר הצטרף לקבוצת הפועל ירושלים והיה השחקן הראשון מהמועדון ששיחק בנבחרת ישראל. בשנת 1967 קיבל בנבנישתי גביע על היותו הכדורגלן המצטיין בירושלים בכל הזמנים. בהמשך עבר בנבנישתי לשחק בהפועל רמת גן, ולאחר מכן שב להפועל ירושלים.
בשנותיו האחרונות עבר להתגורר ברעננה ושם נפטר בינואר 2015.
מקסים שאנו

מקסים שאנו (בצרפתית: Maxime Chanot; נולד ב-21 בנובמבר 1989) הוא כדורגלן לוקסמבורגי המשחק בלוס אנג'לס מה-MLS בעמדת הבלם.
קריירת מועדונים

שאנו התחיל את הקריירה שלו בקבוצות הנוער של נאנסי וסטאד ריימס. בשנת 2006 הצטרף לשפילד יונייטד מהפרמייר ליג. ב-4 באוקטובר 2008 הושאל למנספילד טאון לחודש. הוא ערך את הופעת הבכורה שלו בהפסד 1-0 לווקינג, אך למרות ההפסד של קבוצתו נבחר לאיש המשחק. בדצמבר 2008 הושאל להמילטון אקדמיקל מליגת העל הסקוטית. בסיום עונת 2008/2009 שוחרר משפילד.
בקיץ 2009 נבחן בברנסלי והצליח להרשים את הצוות המקצועי, אך בסופו של דבר הקבוצה ויתרה על שירותיו לטובת בלם יותר מנוסה. בנובמבר 2009 חתם בלה מאן מליגת העל הצרפתית. בקיץ 2010 הושאל לגווניון מהליגה השלישית בצרפת.
בספטמבר 2011 חתם בW.R.S. בריסל מהליגה הבלגית השנייה. ב-3 בדצמבר 2011 הבקיע את שער הבכורה שלו בקריירה בניצחון 1-2 נגד רוסלארה. בינואר 2013 חתם בגרמינל בירסחוט מליגת העל הבלגית. בתום העונה הקבוצה התפרקה ושאנו קיבל את כרטיס השחקן שלו בחזרה.
בקיץ 2013 חתם בקורטרייק. בעונת 2013/2014 הוא רשם רק 16 הופעות בליגה, אך בעונת 2014/2015 הפך לשחקן הרכב בקבוצה.
בקיץ 2016 חתם בניו יורק סיטי מה-MLS, קבוצתו הראשונה מחוץ לאירופה. ב-30 ביולי 2016 ערך את הופעת הבכורה שלו בקבוצה בניצחון 1-5 נגד קולורדו ראפידס.
בעונת 2024 חתם בלוס אנג'לס.
קריירה בינלאומית

ב-7 ביוני 2013 ערך את הופעת הבכורה שלו נבחרת לוקסמבורג בתיקו 1-1 נגד אזרבייג'ן במסגרת מוקדמות מונדיאל 2014. ב-4 ביוני 2014 הבקיע את שער הבכורה שלו בנבחרת בתיקו 1-1 נגד איטליה.
מקסים שבצ'נקו

| --- | --- |

 לידה:  22 בפברואר 1966 (בן 58) מוסקבה, ברה"מ 
 מדינה:  ברית המועצות ברית המועצות
 השכלה:  המכון לתעופה במוסקבה  בית הספר מוסקבה מספר 1249 
 בן או בת זוג:  נדז'דה קברקובה (?–2016) 
 מספר צאצאים:  2 
 פרסים והוקרה:  תעודת הוקרה נשיאותית של הפדרציה הרוסית (23 באפריל 2008)  עט הזהב רוסיה (2008)  לחצן הפעלה מכסף (2017)  מדליית ההצטיינות של הרפובליקה הצ'צ'נית 
 קישורים חיצוניים
 פייסבוק:  shevchenko.maxim.leonardovich
 טוויטר:  Shevchenkomax
 טלגרם:  shevchenkomax_1
 
מקסים לאונרדוביץ' שבצ'נקו (ברוסית: Максим Леонардович Шевченко; נולד ב-22 בפברואר 1966) הוא עיתונאי רוסי, דמות פוליטית וציבורית, פובליציסט, פעיל זכויות האדם, מנחה רדיו, בלוגר וידאו. שבצ'נקו היה מנהיג המפלגה הרוסית לחירות ולצדק ממרץ 2021 ועד ספטמבר 2022.
ביוגרפיה

מקסים שבצ'נקו נולד במוסקבה ב-1966. למד במכון התעופה של מוסקבה אותו סיים ב-1990.
ב-2002 שבצ'נקו הופיע לראשונה בטלוויזיה בתוכנית האירוח של ולדימיר פוזנר "זמנים" בערוץ ORT.
שבצ'נקו היה חבר בלשכה האזרחית של הפדרציה הרוסית של הכינוס השני והשלישי (2012-2009).
מאוקטובר 2005 עד יוני 2011, לאחר שקיבל את הזמנתו של קונסטנטין ארנסט, הוא הנחה את תוכנית אירוח פוליטית-חברתית בערוץ הראשון.
הערות שוליים

↑  Максим Шевченко — Персоны, Эхо Москвы (ברוסית)
↑  Максим Шевченко – биография, фото, личная жизнь, жена и дети 2022 | Узнай Всё, Uznayvse.ru (ברוסית)
| --- | --- |
בקרת זהויות :  GND: 1253537070  LCCN: no97010209  NKC: js2011635440  VIAF: 21744153   WorldCat (עם VIAF): 21744153 
ערך זה הוא קצרמרבנושא רוסים ובנושא תקשורת. אתם מוזמנים לתרום לוויקיפדיה ו.
מייק גל

| --- | --- |
סא"ל מייק גל מתארח בנושאת המטוסים נימיץ, מרץ 1978
סא"ל מייק גל מתארח בנושאת המטוסים נימיץ, מרץ 1978
 לידה:  14 בפברואר 1928 כ"ג שבט ה'תרפ"ח כפר מנסטרס  צ'כיה
 פטירה:  20 במאי 2008 (בגיל 80) ט"ו אייר ה'תשס"ח חיפה
 תאריך עלייה:  28 באפריל 1948 כמעפיל באנייה נחשון.
 מדינה:  ישראל 
 כינוי:  "מייק"
 השתייכות:   פלי"ם  צבא הגנה לישראל חיל הים הישראלי חיל הים הישראלי
 תקופת הפעילות:  27 במרץ 1948 – 31 בינואר 1979 (30 שנה)
 דרגה:   סגן-אלוף
 תפקידים בשירות
 מפקד טרפדת,  קצין מחלקה במשחתת אח"י אילת.  מפקד פלגת טרפדות 915  מפקד אח"י מבטח  מפקד פלגת סטי"לים 31  משיט עולים ממרוקו מטעם המוסד למודיעין ותפקידים מיוחדים  מפקד ראשון של  אח"י בת גלים 2
 פעולות ומבצעים
   מלחמת העצמאות    מבצע קדש    מלחמת ששת הימים   מלחמת ההתשה
 עיטורים
 עיטור לוחמי המדינה   תעודת הוקרה מנשיא המדינה כאזרח מצטיין על פעילותו להעלאת יהודי מרוקו.
 תפקידים אזרחיים
 פעילות באירופה מטעם המוסד למודיעין ותפקידים מיוחדים  נציג המועצה לשיווק פרי הדר בגרמניה.  ניהול חברת בת של 'אמישראגז' בניגריה.
 
מיכאל גל (גצוביץ') (14 בפברואר 1928 - 20 במאי 2008) היה קצין חיל הים בדרגת סגן-אלוף. גויס לפלי"ם תוך כדי עלייתו, שירת כמפקד פלגת ספינות סער. ושימש כרב חובל לספינה שהבריחה עולים ממרוקו. וסייע למוסד בעבודת שטח באירופה. לאחר שחרורו ניהל פעילות של המועצה לשיווק פרי הדר באירופה.
משפחה והישרדות בשואה

נולד בכפר 'מנסטרס' שליד עיר המחוז 'הוסט' בהרי הקרפטים שבצ'כיה, הוריו דורה ויוסף גצוביץ' היו אנשים אמידים בעלי רכוש ואדמות בכפר. מיכאל היה בן שני מתוך ששת הילדים במשפחה. הקהילה מנתה כ-10 משפחות. גל למד בבית ספר כללי ובו זמנית גם ב"חדר". 

ב-1939 עם פרוץ המלחמה, גויס האב לצבא הצ'כי ומאז נראה למשפחה רק פעם אחת. כנראה נהרג באחד הקרבות עם הפולשים. האם שנשארה לבד עם 6 ילדים ובלי האב לא יכלה להשתלט על העסקים. על האזור השתלטו ההונגרים. המצב התדרדר והתחילה רדיפה אחרי היהודים. הגברים היהודים מגיל 14 ומעלה אולצו לעבוד בתנאים קשים מאוד ביערות. האם שלחה את מיכאל ואחיו הבכור אמיל לבודפשט לעבוד במפעל רהיטים השייך ליהודי. שם נמצאו כשנה עד שהגרמנים פלשו להונגריה ואז שבו לכפר. לאחר תקופה קצרה נשלחה המשפחה לגטו ולמחנות ריכוז: אושוויץ, בריג, גרוס-רוזן ורייכנבאך. במאי 1945 שוחרר המחנה ברייכנבאך על ידי הצבא הסובייטי. מיכאל ואחיו אמיל שרדו אך שאר בני משפחתו נרצחו במחנות.
משפחה והישרדות בשואה > שארית הפליטה

לאחר השחרור נשאר גל עוד מספר חודשים ברייכנבאך ושימש כמתורגמן לסובייטים. באותה עת ידע לתקשר במרבית שפות מרכז אירופה: יידיש, הונגרית, צ'כית, רוסית, קצת גרמנית ועברית.
כאשר חש שהסובייטים מתייחסים אל היהודים שאינם דוברי רוסית באופן גרוע, עזב. בקשיים ותלאות הדרך שב לכפר מולדתו מנסטרס בצ'כיה אך לא מצא שם את מקומו. אף יהודי לא נשאר ובאזור שררה אנדרלמוסיה. הסובייטים השליטו טרור קומוניסטי והאוכלוסייה המקומית לא שמחה על שובם של היהודים. חלקם רצו להמשיך ולהחזיק ברכוש היהודי, שהשתלטו עליו בשנות המלחמה. גל לא הבליג על כך ועל רקע זה היו לגל קטטות רבות. כעבור חודש פגש את אחיו אמיל ויחד החליטו להצטרף אל הדוד מצד האם מקס במרכז צ'כיה. לאחר כחודש הרפתקאות וסיכונים בדרכים תוך גנבת גבולות רומניה והונגריה הצליחו להגיע לקרובים.
האחים שהו אצל הדוד מקס כשנה עד 1946. שם נודע לגל שיש אפשרות להבריח את הגבול, לעבור למחנות פליטים בגרמניה ושם מתחילה הדרך לארץ ישראל. האח והדוד לא התלהבו מהרעיון. בצ'כיה שאחרי המלחמה גל חווה המשך לשנאת יהודים והחליט שאינו מוכן יותר לחיות בין גויים. יצא לדרך והצליח להגיע למחנה עקורים יהודים באזור הכבוש על ידי האמריקנים בגרמניה.
גל התרשם שבמחנה שלטו עסקנים יהודים, מושחתים. ראשי המחנות קיבלו משלוח מזון וסיגריות, בגדים וכו' מכל מיני ארגונים כולל אונר"א עבור הפליטים אך הם מכרו את הרוב לגרמנים הרעבים. המחנה היה מפולג בין מפלגות ומחנות: השומר הצעיר, גורדוניה, פרטיזנים לוחמים, בית"ר ובית"ר הצעירה וכולם נלחמו בכולם. גל הצטרף לבית"ר הצעירה אך מאחר שנחשב לבית"רי לא קיבל עדיפות בעלייה. לאחר דחיות מספר הבין את המצב, התוודע לאפשרות לצאת ממחנה הפליטים, בתנאי התחייבות לעבוד שנתיים במכרה פחם בבלגיה.
העבודה במכרה הפחם הייתה קשה מאוד. כל היום עבודה פיזית קשה בעומק של מעל 1000 מטר מתחת לאדמה. התמורה לעבודת הכורים הייתה זעומה והספיקה רק למזון ומגורים בצריפים.
גל מצא את עצמו היהודי היחידי במחנה של כורי הפחם. איתו נמצאו ערב רב של אנשים קשים בני לאומים שונים: רוסים עריקי הצבא האדום, אוקראינים ששירתו בצבא הנאצי, מרוקאים, תוניסאים ואחרים. העבודה הקשה ויותר מכך הבידוד האישי גרמו שלאחר כשלושה חודשים סירב לעבוד יותר. הוכנס לבית סוהר בעיר מונס ולאחר מכן הועבר למחנה מעצר Petit Chateau, על יד בריסל במגמה להחזירו לגרמניה. כדי להימנע מכך חתם על התחייבות לעבודה במכרה פחם אחר בקרבת לייז', באותה עיר חייתה קרובת משפחה שלו. במכרה בלייז' עבד גל כשלושה חודשים ואז נודע לו שאפשר להגיע למחנה עלייה בדרום צרפת על ידי הברחת הגבול. לאחר שבועות של גלגולים והרפתקאות בדרכים כולל מעצר, הגיע גל למחנה בנדול (Bandol) בריביירה הצרפתית.